निजी स्कूलों के विद्यार्थियों ने मौन रैली निकाल कर की अधिकारों की मांग
स्कूलशिक्षा परिवार के आह्वान पर प्रतापगढ़ के सभी निजी स्कूलों के विद्यार्थियों ने गुरुवार को स्कूल शिक्षा परिवार के जिलाध्यक्ष शैलेश सांखला, दयानंद पंचोली की अगुवाई अपने अधिकारों के प्रति जागरूकता दिखाते हुए एक मौन रैली निकाली। मौन रैली किला परिसर से शुरू होकर मुख्य बाजार में होते हुए नगर परिषद पहुंची। जिला प्रवक्ता राजेश कोठारी ने बताया कि सरकार से बाल मनुहार की गई कि विभिन्न सरकारी योजनाएं जैसे स्कूटी , लेपटॉप, एससी-एसटी, छात्रवृति, निशुल्क पाठ्य पुस्तकें, सरकारी संस्थाओं के बच्चों को सरकार की ओर से निशुल्क उपलब्ध करवाई जाती है, उन सुविधाओं को निजी स्कूलों के छात्र छात्राओं को भी उपलब्ध करवाया जाना चाहिए। सरकार का अनिवार्य शिक्षा अधिनियम सभी बच्चों के लिए लागू है शिक्षा का अधिकार सभी बच्चों का है तो फिर सरकार निजी और सरकारी स्कूल के बच्चों में वर्गीकरण करने वाली नीतियों में संशोधन क्यों नहीं कर रही है। क्या निजी स्कूल में पढ़ने वाले बच्चे गरीब नही होते, क्या निजी स्कूल ने पढ़ने वाले बच्चे इस देश के निवासी नही है, क्या निजी स्कूल में पढ़ने वाले बच्चों के हक और अधिकार की नियमावली अलग है... इनको प्रदर्शित करने वाली तख्तियां, श्लोगनो वाले नारो को हाथों में लिए मौन रैली कलेक्ट्रेट पहुंची और तहसीलदार को ज्ञापन दिया। रैली में जिला स्कूल परिवार के पदाधिकारी सुनील तिवारी, दीपेश जैन, श्याम शर्मा , सीताराम गायरी, दयानंद पंचोली, अभिषेक पंचोली, बाबू थॉमस, संदीप जैन, घनश्याम व्यास, तुलसीराम, सुरेश माली बच्चों के साथ थे।
प्रतापगढ। सरकारी स्कूल के बच्चों के समान अधिकार के लिए रैली, धरना प्रदर्शन करते निजी स्कूल के विद्यार्थी।
hin_Deva hin_Deva hin_Deva